b'\n_START_ARTICLE_\nBetty Brant\n_START_SECTION_\nHistoria\n_START_PARAGRAPH_\nBetty Brantista ei tiedet\xc3\xa4 paljoa ajalta ennen kuin h\xc3\xa4n lopetti lukion Philadelphiassa ryhty\xc3\xa4kseen Daily Buglen kustantajan J. Jonah Jamesonin sihteeriksi. Ty\xc3\xb6ss\xc3\xa4\xc3\xa4n h\xc3\xa4n tapasi freelance-valokuvaaja Peter Parkerin, joka oli salaa naamioitunut sankari H\xc3\xa4m\xc3\xa4h\xc3\xa4kkimies._NEWLINE_Peter tajusi ensi kertaa olevansa kiinnostunut Bettyst\xc3\xa4 kuullessaan t\xc3\xa4m\xc3\xa4n puolustavan H\xc3\xa4m\xc3\xa4h\xc3\xa4kkimiest\xc3\xa4 riidassa Jamesonin kanssa. Peter ja Betty l\xc3\xa4hentyiv\xc3\xa4t ensin puhuessaan Buglen toimistossa kun rikollinen Korppikotka oli hy\xc3\xb6k\xc3\xa4nnyt heid\xc3\xa4n kimppuunsa. Mutta kun Betty vieraili Peterin sairaan May-t\xc3\xa4din luona sairaalassa, Peter tajusi kuinka kiltti h\xc3\xa4n oli ja he alkoivat toden teolla rakastua toisiinsa._NEWLINE_Betty ryhtyi alun perin sihteeriksi auttaakseen velje\xc3\xa4\xc3\xa4n, asianajaja Bennett Brantia, maksamaan takaisin massiiviset pelivelat, jotka h\xc3\xa4n oli saanut asiakkaaltaan rikolliselta Blackie Glaxonilta. Tohtori Mustekalan avulla Glaxton sieppasi Brantin sisarukset panttivangeikseen, jotta h\xc3\xa4n p\xc3\xa4\xc3\xa4sisi pakenemaan maasta turvallisesti._NEWLINE_Glaxton petti Bennettin kielt\xc3\xa4ytym\xc3\xa4ll\xc3\xa4 vapauttamasta t\xc3\xa4t\xc3\xa4 veloistaan. He alkoivat riidell\xc3\xa4 kun H\xc3\xa4m\xc3\xa4h\xc3\xa4kkimies astui mukaan kuvaan pelastaakseen Brantit. H\xc3\xa4m\xc3\xa4h\xc3\xa4kkimies taisteli Tohtori Mustekalan kanssa luotisateen keskell\xc3\xa4, jonka aikana harhaluoti tappoi Bennettin. Syytt\xc3\xa4en H\xc3\xa4m\xc3\xa4h\xc3\xa4kkimiest\xc3\xa4 veljens\xc3\xa4 kuolemasta Betty kertoi, ettei halua n\xc3\xa4hd\xc3\xa4 t\xc3\xa4t\xc3\xa4 en\xc3\xa4\xc3\xa4 koskaan, tiet\xc3\xa4m\xc3\xa4tt\xc3\xa4 Peter Parkerin ja H\xc3\xa4m\xc3\xa4h\xc3\xa4kkimiehen olevan sama ihminen._NEWLINE_Pian sen j\xc3\xa4lkeen Betty tajusi H\xc3\xa4m\xc3\xa4h\xc3\xa4kkimiehen vain yritt\xc3\xa4neen pelastaa h\xc3\xa4net ja Bennettin, muttei viel\xc3\xa4k\xc3\xa4\xc3\xa4n halunnut n\xc3\xa4hd\xc3\xa4 t\xc3\xa4t\xc3\xa4, koska sankari muistutti h\xc3\xa4nt\xc3\xa4 veljens\xc3\xa4 kuolemasta. Peter Parker jatkoi romanssiaan Bettyn kanssa, vaikka uskoikin nyt, ettei pystyisi koskaan paljastamaan Bettylle salaista henkil\xc3\xb6llisyytt\xc3\xa4\xc3\xa4n._NEWLINE_Betty pelk\xc3\xa4si syytt\xc3\xa4, ett\xc3\xa4 Peter v\xc3\xa4litti oikeasti enemm\xc3\xa4n luokkatoveristaan Liz Allenista kuin Bettyst\xc3\xa4. T\xc3\xa4m\xc3\xa4 v\xc3\xa4\xc3\xa4rink\xc3\xa4sitys johti Betty ja Peterin suhteen k\xc3\xa4rsimiseen. Betty alkoi pian tapailla Buglen reportteri Edward "Ned" Leedsi\xc3\xa4, joka kosi pian Betty\xc3\xa4, joka kuitenkin rakasti viel\xc3\xa4 Peteri\xc3\xa4. Peterin mielest\xc3\xa4 H\xc3\xa4m\xc3\xa4h\xc3\xa4kkimiehen\xc3\xa4 olo ei tekisi h\xc3\xa4nest\xc3\xa4 hyv\xc3\xa4\xc3\xa4 miest\xc3\xa4 Bettylle, ja h\xc3\xa4n tietoisesti yritti ajaa naista luotaan. Vaikka Betty tunsi vetoa Peteriin, h\xc3\xa4n p\xc3\xa4\xc3\xa4tti viimein hyv\xc3\xa4ksy\xc3\xa4 Leedsin kosinnan. Betty ja Peter ovat kuitenkin l\xc3\xa4heisi\xc3\xa4 yst\xc3\xa4vi\xc3\xa4 viel\xc3\xa4 t\xc3\xa4n\xc3\xa4kin p\xc3\xa4iv\xc3\xa4n\xc3\xa4._NEWLINE_Vuosia kest\xc3\xa4neen kihlauksen j\xc3\xa4lkeen Ned ja Betty viimein vihittiin, vaikka seremonian keskeytti naamioitu rikollinen Kangastus, jonka H\xc3\xa4m\xc3\xa4h\xc3\xa4kkimies voitti._NEWLINE_Jonah Jameson l\xc3\xa4hetti Bettyn ja Nedin Pariisiin kokonaan kustannetulle "ty\xc3\xb6kuherruskuukaudelle". Avioliitto kuitenkin n\xc3\xa4ytti olevan tuhoon tuomittu alusta l\xc3\xa4htien. Ranskassa Betty huomasi Nedin k\xc3\xa4yt\xc3\xb6ksess\xc3\xa4 pienoisen muutoksen t\xc3\xa4m\xc3\xa4n hautautuessa kokonaan ty\xc3\xb6h\xc3\xb6ns\xc3\xa4. Nedin ollessa komennuksella Betty tunsi itsen\xc3\xa4 yh\xc3\xa4 yksin\xc3\xa4isemm\xc3\xa4ksi, koska h\xc3\xa4nell\xc3\xa4 ei ollut yst\xc3\xa4vi\xc3\xa4 eik\xc3\xa4 h\xc3\xa4n osannut ranskaa. Kun Ned oli tutkimassa kansannousua Kyproksella, Betty l\xc3\xa4hti takaisin New Yorkiin. Siell\xc3\xa4 h\xc3\xa4n hakeutui Peter Parkerin luokse, joka oli juuri saanut pakit Mary Jane Watsonilta._NEWLINE_Kun Ned huomasi Betty kadonneen, h\xc3\xa4n palasi New Yorkiin ja l\xc3\xb6ysi vaimonsa Peterin seurasta. H\xc3\xa4n k\xc3\xa4ski Peteri\xc3\xa4 pit\xc3\xa4m\xc3\xa4\xc3\xa4n n\xc3\xa4ppins\xc3\xa4 erossa vaimostaan ja l\xc3\xb6i h\xc3\xa4nt\xc3\xa4 sen j\xc3\xa4lkeen. My\xc3\xb6hemmin Ned yritti pakottaa Peterin pysym\xc3\xa4\xc3\xa4n erossa Bettyst\xc3\xa4 lopullisesti. Peter ilmoitti katkerasti, ettei halunnut n\xc3\xa4hd\xc3\xa4 kumpaakaan ja kertoi Bettylle olevansa kiinnostunut h\xc3\xa4nest\xc3\xa4 vain saadakseen Mary Janen mustasukkaiseksi. H\xc3\xa4n toivoi t\xc3\xa4m\xc3\xa4n valheen tuovan parin yhteen, mutta sen sijaan Betty l\xc3\xa4im\xc3\xa4ytti Peteri\xc3\xa4 ja ryhtyi itkem\xc3\xa4\xc3\xa4n. Ned syytti Peteri\xc3\xa4 tarpeettomasta julmuudesta ja l\xc3\xa4hti Bettyn kanssa. Ottaen lomaa t\xc3\xb6ist\xc3\xa4\xc3\xa4n Ned ja Betty alkoivat ajatella avioliittoaan._NEWLINE_T\xc3\xa4n\xc3\xa4 aikana Nedin ty\xc3\xb6paineet ja avioliitto alkoivat rasittaa h\xc3\xa4nen mielt\xc3\xa4\xc3\xa4n. Betty k\xc3\xa4rsi yh\xc3\xa4 H\xc3\xa4m\xc3\xa4h\xc3\xa4kkimies-painajaisista ja Ned syytti sein\xc3\xa4kiipij\xc3\xa4\xc3\xa4 heid\xc3\xa4n huonosta avioliitostaan. Vannoen vapauttavansa maailman H\xc3\xa4m\xc3\xa4h\xc3\xa4kkimiehest\xc3\xa4, Ned johdatettiin alkuper\xc3\xa4isen Vihre\xc3\xa4n Mennink\xc3\xa4isen piilopaikkaan. Tappaen oppaansa Ned p\xc3\xa4\xc3\xa4tti k\xc3\xa4ytt\xc3\xa4\xc3\xa4 Mennink\xc3\xa4isen varusteita tullakseen naamioiduksi rikolliseksi nimelt\xc3\xa4\xc3\xa4n M\xc3\xb6rk\xc3\xb6._NEWLINE_M\xc3\xb6rk\xc3\xb6n\xc3\xa4 Ned syrj\xc3\xa4ytyi yh\xc3\xa4 enemm\xc3\xa4n vaimostaan, jolla ei ollut mit\xc3\xa4\xc3\xa4n k\xc3\xa4sityst\xc3\xa4 miehens\xc3\xa4 salaisesta el\xc3\xa4m\xc3\xa4st\xc3\xa4. Synninp\xc3\xa4\xc3\xa4st\xc3\xa4j\xc3\xa4 oli v\xc3\xa4h\xc3\xa4ll\xc3\xa4 ampua Bettyn, joka k\xc3\xa4\xc3\xa4ntyi t\xc3\xa4ll\xc3\xa4 kertaa vanhan yst\xc3\xa4v\xc3\xa4ns\xc3\xa4 Flash Thompsonin puoleen saadakseen lohtua. Ned, joka ep\xc3\xa4ili heill\xc3\xa4 olevan suhde, sieppasi Thompsonin ja lavasti h\xc3\xa4net M\xc3\xb6r\xc3\xb6ksi._NEWLINE_Karaten poliisilta Thompson viimein l\xc3\xb6ysi turvapaikan Bettyn luota kun h\xc3\xa4nen miehens\xc3\xa4 oli muuttanut pois. M\xc3\xb6rk\xc3\xb6 hy\xc3\xb6kk\xc3\xa4si Thompsonin kimppuun Bettyn asunnossa ja riisui naamionsa Bettyn n\xc3\xa4hdess\xc3\xa4 h\xc3\xa4nen todelliset kasvonsa. T\xc3\xa4m\xc3\xa4 paljastus ty\xc3\xb6nsi naisen jo valmiiksi hauraan mielen reunan yli. Pian sen j\xc3\xa4lkeen Ned l\xc3\xa4hti Berliiniin komennukselle, jossa h\xc3\xa4net salamurhattiin. Ironisesti h\xc3\xa4nen viimeinen ajatuksensa oli pyyt\xc3\xa4\xc3\xa4 Bettylt\xc3\xa4 anteeksi._NEWLINE_Kun tieto Nedin kuolemasta saavutti Bettyn, h\xc3\xa4n koki t\xc3\xa4ydellisen hermoromahduksen. K\xc3\xa4rsimyksess\xc3\xa4\xc3\xa4n h\xc3\xa4n jatkoi el\xc3\xa4m\xc3\xa4\xc3\xa4 kuin Ned olisi yh\xc3\xa4 elossa, eik\xc3\xa4 koskaan olisi ryhtynyt M\xc3\xb6rk\xc3\xb6ksi. H\xc3\xa4n kuvitteli my\xc3\xb6s kuolleen \xc3\xa4itins\xc3\xa4 olevan yh\xc3\xa4 elossa._NEWLINE_Hauraassa mielentilassa oleva Betty oli helppo uhri nuorelle v\xc3\xa4rv\xc3\xa4\xc3\xa4j\xc3\xa4lle, joka toimi ns. Rakkauden Kultin palveluksessa. Lupaukset rakkaudesta ja henkisest\xc3\xa4 parannuksesta olivat liikaa Bettyn ohittaa. Menetetty\xc3\xa4\xc3\xa4n kaiken rakastamansa Betty antoi kaiken omaisuutensa Opettajana tunnetulle miehelle, jonka h\xc3\xa4n uskoi auttavan._NEWLINE_Opettaja oli huijari, joka johti Rakkauden Kulttia. H\xc3\xa4nen erikoisalaansa oli uskotella ihmisille, ett\xc3\xa4 h\xc3\xa4n pystyi tekem\xc3\xa4\xc3\xa4n ihmeit\xc3\xa4. H\xc3\xa4nen tehokkain huijauksensa oli "parantavien voimien" esittely hyvin graafisella tavalla. Flash Thompson ja H\xc3\xa4m\xc3\xa4h\xc3\xa4kkimies kuitenkin kirjaimellisesti hajottivat Kultin Opettajan silmien edess\xc3\xa4, ja Opettaja itse kuoli "palvonnan talon" palaessa. Betty Brantin ohjelmointi purettiin helposti, mutta kaikki h\xc3\xa4nen maallinen omaisuutensa oli joko palanut tai kultti oli myynyt ne. Ilman paikkaa mihin menn\xc3\xa4, Betty meni asumaan Thompsonin luokse._NEWLINE_Hiukan ennen kaupungin vallannutta "Infernoa" Flash Thompsonin asuntoon hy\xc3\xb6kk\xc3\xa4si kaksi demonia, joista toinen esitti H\xc3\xa4m\xc3\xa4h\xc3\xa4kkimiest\xc3\xa4 ja toinen Bettyn kuollutta aviomiest\xc3\xa4. T\xc3\xa4m\xc3\xa4n tapauksen aikana Betty tuli j\xc3\xa4rkiins\xc3\xa4. Taistellessaan el\xc3\xa4m\xc3\xa4st\xc3\xa4\xc3\xa4n Ned-demonin kanssa, h\xc3\xa4n n\xc3\xa4ki oikean aviomiehens\xc3\xa4 hengen kehottavan h\xc3\xa4nt\xc3\xa4 ryhtym\xc3\xa4\xc3\xa4n taistelemaan omia taisteluitaan. Ei tiedet\xc3\xa4, oliko t\xc3\xa4m\xc3\xa4 todella Nedin haamu vai vain Bettyn mielen tuotos._NEWLINE_Betty ryhtyi toimimaan uudella innolla ja johti Thompsonin ulos asunnosta, pelastuen t\xc3\xa4p\xc3\xa4r\xc3\xa4sti heid\xc3\xa4n rakentamansa pommin r\xc3\xa4j\xc3\xa4hdykselt\xc3\xa4._NEWLINE_Betty on alkanut nauttia el\xc3\xa4m\xc3\xa4st\xc3\xa4\xc3\xa4n uudelleen ja h\xc3\xa4n ty\xc3\xb6skentelee nyky\xc3\xa4\xc3\xa4n Daily Buglessa tutkivana journalistina. Yksi h\xc3\xa4nen ensimm\xc3\xa4isist\xc3\xa4 komennuksistaan oli j\xc3\xa4ljitt\xc3\xa4\xc3\xa4 Muukalainen, mies jonka uskottiin tappaneen h\xc3\xa4nen miehens\xc3\xa4._NEWLINE_V\xc3\xa4h\xc3\xa4n aikaa sitten Ned Leedsin sielu sai rauhan, kun paljastui, ett\xc3\xa4 h\xc3\xa4net oli aivopesty esiintym\xc3\xa4\xc3\xa4n M\xc3\xb6rk\xc3\xb6n\xc3\xa4. Kaikki Bettyn ja Nedin avio-ongelmat johtuivat aivopesun sivuvaikutuksista.'